

Z A P I S N I K
2. sjednice Vijeća Mjesnog odbora Markuševec,
[bookmark: _GoBack]održane u ponedjeljak, 5. srpnja 2021.
u prostorijama DD Markuševec, Zagreb, Trg sv. Šimuna 5
s početkom u 19:00 sati



NAZOČNI ČLANOVI VIJEĆA:
Tomislav Antolović, Josip Kobasić, Marko Đukić, Anita Matković, Brankica Habijanec, Nenad Cebić i Lobel Machala

NENAZOČNI ČLANOVI VIJEĆA:
Nitko.

OSTALI NAZOČNI:
Nitko.

Predsjedava: Tomislav Antolović, predsjednik Vijeća

Zapisnik vodi: Brankica Habijanec


	Predsjednik konstatira da je nazočno 7 od ukupno 7 članova Vijeća, što znači da Vijeće može pravovaljano odlučivati, te otvara 2. sjednicu Vijeća Mjesnog odbora Markuševec.

Vijećnik Lobel Machala traži ispravak u zapisniku 1. sjednice Vijeća, održane 17. lipnja 2021. Ispravak jer nedostaje izjava da je Anita Matković otišla sa sjednice prije izbora podpredsjednika te nedostaje izjava Anite Matković da je suzdržana kod izbora podpredsjednika. 	 

Nakon rasprave, jednoglasno, Vijeće prihvaća tekst Zapisnika 1. sjednice Vijeća, održane 17. lipnja 2021.

	Na prijedlog predsjednika, Vijeće jednoglasno utvrđuje



D N E V N I   R E D

1. Tekuća problematika 
1. Nadopuna asfalterskog programa:
a)  ulica Bačunski krč –odvojak prema kbr. 21b
b)  ulica Ferenčaki donji i ulica Cebići mali
1. Zahtjevi za korištenje prostora
1. Pitanja, prijedlozi i obavijesti


Na početku obavijest da je u tijeku asfaltiranje ulice Markuševečka Trnava od križanja sa ulicom Vida Ročića do ulice Ročići. 




  
Ad.1.  Tekuća problematika

1.1. Traži se rješenje da se uspori promet ulicom Vida Ročića, od Markuševečke Trnave do Miroševečke ceste (od mesnice do kružnog toka).
1.2.  Autobus linija 233 trenutno prometuje od Mihaljevca do centra Markuševec. Plan je da linija 233 ide od Mihaljevca do Trnave (točnije do kružnog toka ul. Vida Ročića i Miroševečke ceste). Treba iskomunicirati sa Hrvatskim vodama kako bi proširili cestu iznad potoka pa da se autobus linija 233 može okretati na kružnom toku.
  Traži se pomoć stručnjaka za idejnim prometnim prijedlogom rješenja.

1.3.  Potencijalno opasne točke u prometu na ulici Štefanovec
a) Kod autobusne stanice Miroševečina. Traži se sigurniji prijelaz ceste. Zahtjev za ležećim već poslan ali idemo ispočetka sa zahtjevom. 
b) Kod ulice Mučnjaki, blizu autobusne stanice, zbog opasnosti kretanja naročito djece u kretanju do i od stanice školskog autobusa. Iscrtati zebru, uvesti svjetlosne znakove, ili postaviti ležećeg/će policajca/ce.
c) Nogostup preko puta staračkog doma zaštititi od nepropisnog parkiranja stupićima.

1.4.  Igralište OŠ Markuševec – propao asfalt. Tražimo očevid stručnjaka iz Grada, vjerojatno Gradski ured za šport, da procijene opasnost. Razgovor sa ravnateljicom predlaže Marko Đukić.

1.5.  Kod područnog objekta vrtića „Brežovanka“, Brežovanka 2A, starija djeca zbog manjka aktivnosti i zanimacija konstantno uništavaju kante za smeće. Tomislav Antolović navodi kako je potrebno o tome razgovarati sa ravnateljicom vrtića. Još jedna opcija je tražiti da se uvede češće patroliranje komunalnog redara.

1.6.  Ogledalo kod izlaza iz groblja dovesti u red. 

1.7.  Postaviti kanalizaciju i asfalt na put, spoj Pisuljaki – Elekovići

1.8.  Škarpa u Črnoj vodi. Tražena od Grada Zagreba hitna rekonstrukcija i sanacija, navodi Anita Matković. 

1.9.  Marko Đukić navodi: Markuševečka Dubrava – pri svakoj većoj kiši stvaraju se nanosi i odroni. Krstinčak 36 (Hadžići) problem 23 m gdje ljudima pri svakoj kiši u dvorište se slijeva šoder i blato. Traže hitno rješenje – rubnjak, asfalt, također, žbunje koje treba obuzdati.

1.10. Brežovanka – Kelek – zavoj koji je problematičan, navodi Marko Đukić. Potrebno ga je denivelirati i proširiti, gospođa susjeda je suglasna da se dio zemlje izravna, navodi Lobel Machala.
Premještanje HEP-ovog stupa je u financijskom planu za 2021. godinu, kaže Tomislav Antolović


           Ad. 2.  Nadopuna asfaltnog programa 

a) Ulica Bačunski krč – odvojak prema kbr.21b – jednoglasno se svi vijećnici slažu.
b) Ulica Ferenčaki donji i ulica Cebići mali – asfaltiranje za koje se svi vijećnici jednoglasno slažu.


Ad. 3. Zahtjevi za korištenje prostora

Odobrava se jednoglasno političkoj stranci BM 365 – Stranka rada i solidarnosti, zastupnik i tel.br. kontakt osobe: Damir Pavlek 091/6306 405, korištenje velike dvorane na katu. Dan i vrijeme korištenja: svaki ponedjeljak od 19,00 – 20,00 sati.

Odobrava se jednoglasno udruzi TAMBURA Club Zagreb, zastupnik i tel.br. kontakt osobe: Tomislav Mihovec 098/519 448, korištenje velike dvorane na katu. Dan i vrijeme korištenja: svaku srijedu od 18,00 -21,00 sati i svaku nedjelju od 18,00 – 21,00 sati.


Ad.4. Pitanja i prijedlozi 

Anita Matković postavlja pitanje o reciklažnom dvorištu. Reciklažno dvorište očekivalo se u ulici Vida Ročića, pa je reciklažno dvorište postavljeno u Bidrovcu. Tomislav Antolović izvješćuje da se čeka Pravilnik kojim se omogućava najam privatnog vlasništva u svrhu reciklažnog dvorišta, što je ovdje slučaj. Pa će reciklažno dvorište biti u ulici Vida Ročića na privatnoj parceli. Vlasnici su već pristali na dogovor. Čeka se samo realizacija.

Prijedlog vijećnika Lobela Machala je da se organizira cijepljenje u Markuševcu. 

Prijedlog vijećnice Anite Matković je da se revitaliziraju prostori Hrvatskog doma. Dogovoreno je da je Anita Matković zainteresirana za organizaciju. 

Napomena vijećnika Josipa Kobasić i vijećnika Nenada Cebić je da prioritet mora biti obnova od potresa. Sa time se svi vijećnici slažu jednoglasno. 



Dovršeno u 20:00 sati

KLASA: 026-02/21-002/1110
URBROJ: 251-06-11-202-21-2
U Zagrebu, 5. srpnja 2021.

Zapisnik vodila: 
Brankica Habijanec
							     
      Predsjednik
						                     Vijeća Mjesnog odbora Markuševec
				                                                                    
								          Tomislav Antolović 
                                                                                                                                                                                       


                  


